open-index/open-wikipedia-markdown huggingface dataset:
Armensk ritus

Den **armenske ritus** er den kristne ritus som har sitt opphav i det oldkirkelige katolikatet Etsjmiadzin i Armenia.

Ritusen er i dag i bruk i én orientalsk-ortodoks og én orientalsk-katolsk kirke:
* den armenske apostoliske kirke
* den armensk-katolske kirke

Presten og alteret er i deler av messen adskilt fra menigheten av et forheng, etter skikken fra enkelte av de tidlige kristne menighetene. Liturgien er uten bruk av ikoner.
Sertã

**Sertã** er en kommune *(conchelo)*, som ligger vest i det portugisiske distriktet Castelo Branco.

## Freguesier
Sertã er siden 2013 delt inn i ti freguesier (sogn).
* Cabeçudo
* Carvalhal
* Castelo
* Cernache de Bonjardim, Nesperal e Palhais
* Cumeada e Marmeleiro
* Ermida e Figueiredo
* Pedrógão Pequeno
* Sertã
*Troviscal
* Várzea dos Cavaleiros

## Referanser




## Eksterne lenker
*
Arkitekturåret 1900

**Arkitekturåret 1900** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1900.

## Priser
* Royal Gold Medal – Rodolfo Amadeo Lanciani
* Prix de Rome – Paul Bigot

## Bygninger

* 19. juli – Paris Métro åpner, med innganger tegnet av Hector Guimard i 1899.
* Antoni Gaudí begynner arbeidet på Parc Güell, som har arbeider på de neste fjorten årene. 
* *Gare d'Orsay*, nå det kjente Musée d'Orsay, blir bygget i Paris av Victor Laloux. 
* Joseph Camberlain klokketårnet i Birmingham, England blir fullført.
* OXO Tower i London, England fullføres.
* Royer Printing House, tegnet av Lucien Weissenburger, blir fullført.
* Dohodno Zdanie, Ruse, Bulgaria

## Fødsler
* 6. februar - Paul László, ungarskamerikansk arkitekt (død 1993)
* 23. mars - Hassan Fathy, egyptisk arkitekt (død 1989)
* 5. april - Herbert Bayer, østerriksk kunstner og utstillingsarkitekt (død 1985)
* 16. juni - Tycho Castberg, norsk arkitekt (død 1982)
* 13. august - Yrjö Lindegren, finsk arkitekt (død 1952)
* 14. august - Arne Korsmo, norsk arkitekt (død 1968) 
* 3. november - Guillermo Gonzalez Sanchez (død 1970)

## Dødsfall
* 16. april – Dankmar Adler, tyskamerikansk arkitekt (født 1844)
* Charles Barry, engelsk arkitekt (født 1823)
Patriarken av Konstantinopel

**Patriarken av Konstantinopel** var én av oldkirkens fem patriarker. I&nbsp;dag fins flere patriarker som fører tittelen *patriark av Konstantinopel*. Alle har sete i Istanbul (antikkens Konstantinopel):
* den armenske *[[den armenske patriark av Konstantinopel|patriarken av Konstantinopel]]*,
* den gresk-ortodokse *[[den økumeniske patriark av Konstantinopel|økumeniske patriarken av Konstantinopel]]*,
* den tyrkisk-ortodokse *[[patriarken av Tyrkia]]*.

* Det romersk-katolske *[[den latinske patriark av Konstantinopel|patriarkatet av Konstantinopel]]* var et titulært patriarkat som ble opphevet i 1964.

## Se også
* Istanbul bispedømme
H. P. Michelet

**Hans Peter Michelet** er en norsk seriegründer, administrerende direktør og styreformann i det California-baserte Nasdaq-noterte selskapet Energy Recovery Inc. I 2010 ble han nominert til årets gründer i California av Ernst & Young.

Michelet er utdannet siviløkonom og er reserveoffiser i Hæren med bakgrunn fra oppklaring og jegertjeneste. Han var ansvarlig for rentemegling og senere adm dir i Fiba Nordic før dette ble slått sammen til det som i dag er ABG Sundal Collier ASA.

## Referanser
Kiliaarmen

**Kiliaarmen** (rumensk: *Brațul Chilia*; ukrainsk: Кілійське гирло) er en sidearm til Donau. Elven er oppkalt etter de to byene som ligger ved bredden, Kilia i Ukraina i nord, og Chilia Veche i Romania i sør.

Kiliaarmen er den nordligste av de tre elvearmene som danner Donaudeltaet. De øvrige er Sulinaarmen og Sankt Georgarmen.

Elvearmen starter ved øya Ismail.  Ved inngangen til deltaet har Donau en middelvannføring på  og Kiliaarmen fører 58% av dette.

## Referanser


## Eksterne lenker
*
Knanayakristne

**Knanayakristne** (eller *knananitter*, hebraisk קנאים, urdu قنانيا) er en etnoreligiøs minoritet i den indiske delstaten Kerala. Etnisk er de av jødisk avstamning, men hører religiøst til de tomaskristne, som de utgjør en streng endogam undergruppering av. Av de om lag 300&nbsp;000 knanayakristne hører grovt 200&nbsp;000 til den syro-malabariske katolske kirke og 100&nbsp;000 til den syrisk-ortodokse kirke av Malankara, mindre grupper er bl.a. pinsevenner.

Dagens knanayakristne stammer fra 72 familier av assyrisk-kristne jøder, som på 300-tallet slo seg ned ved Malabarkysten. De ble godt mottatt av herskerne og fikk flere privilegier.

Knanayakristne er strengt endogame, det vil si at de gifter seg bare med andre knanayakristne. Således kan for eksempel en knananittisk syro-malabarisk katolikk gifte seg med en knananittisk syrisk-ortodoks, men ikke med en syro-malabarisk katolikk som ikke er knanaya. Man kan heller ikke konvertere til knanayakristendommen, men blir utelukkende født inn i den.

De knanayakristne har egne bispedømmer og biskoper innenfor hierarkiet til sine respektive kirker: Kottayam erkeeparki omfatter de syro-malabariske knanayaene, og Chingavanam erkebispedømme de syrisk-ortodokse.
Vila Velha de Ródão

**Vila Velha de Ródão** er en kommune sør i det portugisiske distriktet Castelo Branco.

## Freguesier
Vila Velha de Ródão er delt inn i 4 freguesier (sogn).
* Fratel
* Perais
* Sarnadas de Ródão
* Vila Velha de Ródão

## Referanser




## Eksterne lenker
*
Gunnar Nygård

**Gunnar Nygård** (1897–1997) var en norsk kringkastingsmann og en av pionerene innen norsk radio.

## Biografi
Gunnar Nygård var telegrafutdannet og deltok i Telegrafstyrets prøvesendinger i 1923–24, først fra Tryvannshøgda, så fra Telegrafbygningen i Oslo sentrum. 

### Kringkastingen
Da Telegrafverket i 1925 startet faste sendinger på vegne av Kringkastingselsskapet AS i lokalene til Brødrene Hals tidligere pianofabrikk ble han fullmektig i kontrollen, og 1933 fulgte han med over til NRK, der han avanserte til sjeftekniker. Han medvirket ikke bare på den tekniske siden, men også i programavviklingen; han hadde en utmerket sangstemme. I de tidlige år måtte han trå til under morgenandakten, hvis den salmen som presten ønsket ikke fantes i grammofonplatearkivet.

### Andre verdenskrig

Under felttoget i Norge i 1940 fulgte Nygård regjeringen. Da kampene ble oppgitt i Norge 10. juni, ble Nygård sendt til Amerika for å undersøke muligheter for norske sendinger fra det nøytrale USA . Han forlot Norge ombord på MK «Grimsøy» i Honningsvåg den 8. juni og ankom Canada via Island, den 28. juni . I Boston fikk NRK i september 1940 tilgang til å sende norske sendinger over kortbølgestasjonen WRUL (World Radio University Listeners) med en daglig halvtime beregnet på sjøfolkene i handelsflåten som befant seg over hele kloden.

### Etterkrigstiden

Høsten 1945 var Nygård tilbake i det nye Kringkastingshuset på Marienlyst, og han var med på å bygge opp NRK igjen etter krigsårene. Han hadde ulike oppgaver til han i 1947 fikk ansvaret for å lede de nye kortbølgesendingene til nordmenn og norskættede i utlandet, Utenlandssendingen, som ble åpnet av kong Haakon 3. januar 1948.

Fra 1952 hadde Nygård tittelen programsekretær. I 1964 fikk han St. Olavsmedaljen for 40 års tjeneste i radioen. Han døde i 1997 i sitt hundrede leveår.

## Referanser
United We Stand (sang)

**«United We Stand»** er en britisk populærmusikksang med melodi og tekst av Tony Hiller og Peter Simmons. Den ble først spilt inn i 1970 av Brotherhood of Man (med bandets opprinnelige besetning fra før Eurovision Song Contest 1976-finalen med blant annet Tony Burrows som hovedvokalist) og utgitt på singlen Deram DM&nbsp;284. Musikalsk leder var Cy Payne. Produsent var Tony Hiller. Den ble gruppas første hit og lå som nummer 13 i USA, som nummer i Canada og som nummer ti i Storbritannia

«United We Stand» har blitt en verdensomspennende standardsang og har blitt spilt inn på plate over 100 forskjellige artister. I 1977 ble den anvendt som avslutningstemasang i den kortlivede komiserien *Brady Bunch Hour*.

30 år etter at sangen opprnnelig ble en hit i 1970 ble den popularisert igjen som en patriotisk og åndelig hymne for mange i gjenervervelsen etter terrorangrepet 11. september 2001. Den blir også anvendt som fotballsang og av homorettighetsbevegelsen.

Tatt bokstavelig handler sangteksten om to elskere som forteller hverandre at uansett hvor mange store vanskeligheter som krysser deres vei, vil de alltid være sammen. I generelle termer relaterer den til et budskap om styrken i enhet.

Sangen fantes senere på et album med samme navn og ble etterfulgt av en annen hit, «Where Are You Going to My Love» (Nummer 40 i Canada).

En sound-alike coverversjon var med på albumet *Top of the Pops, Volume 10*.

Den irske Pop Stars-vinneren, bandet Six, har også spilt inn en versjon som finnes på dets album.

## Norsk versjon
Terje Mosnes og Arve Sigvaldsen har skrevet en norsk tekst. Den norske tittelen er «En luftseilas».

### Innspilling
*Gro Anita Schønn, Terje Fjærns orkester. Utgitt på singlen RCA NA&nbsp;1375 i 1970.

## Referanser
Treyarch

**Treyarch** er et amerikansk spillutviklingsfirma stiftet i 1996 av Peter Akemann og Doğan Köslü. Firmaet startet samarbeid med Activision i 2001, og har produsert en rekke flere spill i *[[Call of Duty]]*-serien, blant annet *[[Call of Duty 3]]*, *[[Call of Duty 4: Modern Warfare]]*, *[[Call of Duty: World at War]]*, *[[Call of Duty: Black Ops]],* *[[Call Of Duty: Black Ops 2]]* og *[[Call of Duty: Black Ops 3]]*. i tillegg til å ha jobbet litt mindre med andre spill i serien.

Firmaet har 250 ansatte, og ble i 2001 et datterselskap av Activision. Eierne av Treyarch er i dag Activision Blizzard.

## Referanser


## Eksterne lenker
*
Alfândega da Fé

**Alfândega da Fé** er en kommune (*conchelo*) i det portugisiske distriktet Bragança.

## Freguesier
Alfândega da Fé er delt inn i 12 freguesier (sogn):

## Referanser




## Eksterne lenker
*
Til ungdommen

«**Til ungdommen**» (også kjent som «**Kringsatt av fiender**» etter åpningsordene) er et dikt av Nordahl Grieg. Det ble skrevet i 1936 i uthavnen Ny-Hellesund i Søgne på oppfordring av politikeren Trond Hegna. Otto Mortensen satte musikk til diktet i 1952.

## Bakgrunn
Sangen blir benyttet av ulike organisasjoner. Den har blant annet i en årrekke vært fast innslag i seremoniene for Humanistisk konfirmasjon i Norge, med unntak av vers 7 og 8. Ved Studentersamfundet i Trondhjem fremfører Knauskoret sangen under festmøtene 17. mai.

Mange innspillinger er gjort i senere tid av artister som Grex Vocalis, Herborg Kråkevik og Kim Larsen.

Den 23. november 2003 fremførte Torhild Ostad «Til ungdommen» under avdukingen av minnesteinen som er reist til minne for Nordahl Grieg og resten av mannskapet på bombeflyet som ble skutt ned i 1943. Minnesteinen er reist i skogen utenfor Potsdam like ved Berlin i Tyskland der flyet styrtet.

Den 24. og 25. juli 2011 ble «Til ungdommen» sunget under minnegudstjenesten i Oslo domkirke og på Rådhusplassen i tilknytning til terrorangrepene to-tre dager tidligere. En instrumentalversjon av sangen ble framført som avslutningsnummer under minnekonserten for terrorangrepet 22. juli 2011 av Kringkastingsorkestret og klokkespillet i Oslo rådhus.

Et utvalg vers av sangen er med som nr 761 i Den katolske kirkens salmebok *[[Lov Herren]]*. De samme versene av sangen var med i utkastet til salmebok for Den norske kirke, som ble gitt ut i 2008, men tilfredsstilte ikke kravene til «teologisk dimensjon» i teksten og var ikke med i kirkerådets endelig forslag til salmebok som ble tatt i bruk i 2013. I august 2011 gikk kirkerådets direktør Jens-Petter Johnsen likevel ut med et forslag om at det måtte gjøres et unntak slik at «Til ungdommen» kan bli med i salmeboken.

Idehistoriker Gudmund Skjeldal etterlyser en større bevissthet om den ideologiske ramme diktet står i, med henvisning til Griegs uttalte støtte til den sovjetiske diktatoren Josef Stalin: «hvis vi skal være spesielt aktpågivende overfor Hamsuns tekster, bør vi i hvert fall stille spørsmål også ved Grieg». Skjeldal hevder videre at Grieg i deler av sitt forfatterskap «maner frem et uforsonlig og herdet menneske som ideal, som det ikke er lett å bekjenne seg til i dag».

Forfatteren Håvard Rem hevdet i en artikkel i avisen *[[Dag og tid]]* at Tysklands invasjon av Norge i 1940 endret Griegs holdning til diktet «Til ungdommen», og at hans dikt «Øya i Ishavet» gikk til angrep på holdningene i diktet. Rem hevder at «Til ungdommen» ikke var et pasifistisk dikt, slik mange oppfatter det som, men viser Griegs posisjon som kommunist og mot det norske forsvaret, fordi han anså Norge som et fascistisk land. I diktet fra 1942, «Øya i Ishavet», er det ikke lenger mulig å stoppe krigen med ånd (som hevdes i «Til ungdommen»), men ved å drepe fienden.

## Tekst

## Referanser


## Kilder
* Håvard Rem, «Krig endra Grieg», *Dag og tid*, 13. januar 2023
Langåra (Asker)

**Langåra**, eller ***Nordre Langåra***, er ei av de større øyene i Indre Oslofjord. Den ligger helt nordøst i Asker kommune, og grenser i nordvest og vest til Brønnøya. Mellom disse øyene ligger Langårsundet, også kjent som Middagsbukta. Lengre øst ligger Høyerholmen, og rett syd ligger Skaueren og Terneholmen. I vest ligger fem holmer med Spannslokket som den nærmeste. 

Langåra ligger geologisk i Oslofeltet som ei 2 km lang og 200 meter bred landstrakt øy, i retningen sørvest-nordøst. Langåra har stort sett 90° vendte og foldete havbunnsavsetninger fra kambrosilur med mye skifer og kalkstein. Det er værhardt på østsiden, men smult og med fine ankringsmuligheter i Middagsbukta på vestsiden.

Øya har vært rik på utnyttbar kalk, og fram til ca. år 1900 ble det drevet enkel gruvedrift her. 

Øya ble solgt til Oslo kommune på 1920-tallet, og den ble snart regulert som offentlig friluftsområde. Hundrevis av familier fra Oslo, Bærum og Asker kunne legge seg til med enkle telt eller papphytter med listverk om sommeren. Det ble omsatt matvarer på «Butikken», som idag er i bruk som kystledhytte. Oppankring skjedde i Middagsbukta. I 1953 lagde filmregissøren Edith Carlmar filmen *Langåra – et ferieparadis*, som viser Oslo-folks bruk av Langåra og Middagsbukta på 1950-tallet.

Langåra har overveiende løvskog og god kalksteinsgrunn med frodig vegetasjon. Det er bare sporadisk forekomst av rådyr som kommer seg over sundet fra Brønnøya. Deler av Langåra er siden 2008 vernet som Langåra naturreservat. Øya har ingen private hytter, men Norsk Folkehjelp Oslo har vaktstasjon på Langåra som er bemannet med førstehjelpere hver sommer. Langåra omfatter også friareal hvor man kan campe i telt for kortere tidsrom.

## Referanser




## Eksterne lenker
* Edith Carlmar, *Langåra – et sommerparadis*, norsk film fra 1953.
Almindeligt Forfatterlexicon for Kongeriget Danmark med tilhørende Bilande fra 1814

***Almindeligt Forfatterlexicon for Kongeriget Danmark med tilhørende Bilande fra 1814 til 1840*** er et forfatterleksikon utarbeidet av Thomas Hansen Erslew som kom ut i 6 bind i perioden 1843&ndash;1868.

Leksikonet har undertittelen *«Fortegnelse over de sammesteds fødte Forfattere og Forfatterinder, som levede ved Begyndelsen af Aaret 1814, eller siden ere fødte, med Anførelse af deres vigtigste Levnets-Omstændigheder og af deres trykte Arbejder; samt over de i Hertugdømmerne og i Udlandet fødte Forfattere, som i bemeldte Tidsrum have opholdt sig i Danmark og der udgivet Skrifter.»*

Verket består av 3 bind (utkommet mellom 1843-1853) som gjennomgår forfatterne fra A-Ø, samt 3 supplementsbind (utkommet mellom 1858-1868) som i tillegg til å ta med utvidelser og supplementsopplysninger om forfatterne nevnt i de første 3 bind, gjennomgår forfatterne i perioden som følger etter fra A-Ø.

Artiklene over de enkelte forfattere inneholder en kort biografi samt en grundig bibliografi over deres verker samt eventuelle anmeldelser over dem. På grunn av den fastsatte tidsrammen er verket et verdifullt bibliografisk verktøy over forfatterne som levde og virket i den danske gullalder. 

Holger Ehrencron-Müllers *[[Forfatterlexikon omfattende Danmark, Norge og Island indtil 1814]]* (1924&ndash;1939) inneholder den foregående perioden i dansk litteratur opp til 1814, mens *[[Dansk bogfortegnelse]]* begynner fra 1841 og på denne måten utgjør disse to verker samt Erslews en samlet dansk bibliografi.

## Eksterne lenker
* *Almindeligt Forfatterlexicon* på Projekt Runeberg (kun 3. bind) 
* *Almindeligt Forfatterlexicon* på Internet Archive (alle bind) 

## Kilder
* Svend Bruhns: *Bibliografiens historie i Danmark, 1700- og 1800-tallet*, Aalborg Universitetsforlag, 2004. ISBN 87-7307-681-3.
* Thomas Hansen Erslew: *Almindeligt Forfatterlexicon for Kongeriget Danmark med tilhørende Bilande fra 1814*, bind I-VI, Forlagsforeningens Forlag, 1843-1868.
Salomon Soldin

**Salomon Soldin** (født 15. mars 1774, død 27. november 1837) var en dansk bokhandler, forlegger, redaktør, forfatter og avisutgiver.

I 1808 overtok han utgivelsen av bladet *[[Nyeste Skilderie af Kjøbenhavn]]* som var grunnlagt av Johan Werfel. Soldin bidro selv med en stor del av innholdet og det ble snart et av tidens førende blader. Samtidens store personligheter som Rasmus Nyerup, Knud Lyne Rahbek, Christian Molbech og N.F.S. Grundtvig skrev i bladet.

Soldin skrev bøkene *Napoleon Buonopartes Regjeringshistorie* (1815) , *Exempelsamling til Veiledning for Enhver, der vil øve sig i dansk prosaisk Stiil* (1816) og oversatte boken *[[Jean-Jacques Rousseau|J.J. Rousseau]] om Oprindelsen til Uligheden blandt Menneskene og dens Grundstøtter, et kronet Priisskrift* (1800).

Dessuten skrev og utga han 1818–1819 bladet *Humoristen*.

## Referanser


## Kilder
* Thomas Hansen Erslew, ''Almindeligt Forfatterlexicon for Kongeriget Danmark med tilhørende Bilande fra 1814, 3. bind, Forlagsforeningens Forlag, København, 1853, s. 194-195.

## Eksterne lenker
*
Frank M. Wilkes gasskraftverk

** Frank M. Wikes gasskraftverk** er et varmekraftverk i Marion County, Texas i det sørlige USA. Anlegget har en installert produksjonskapasitet på 891 MW, fordelt på 3 turbiner. Operatør er Southwestern Electric Power Co.

## Se også
* Liste over verdens største olje- og gasskraftverk

## Referanser


## Eksterne lenker
* Electricity Generating Capacity, 2008 – U.S. Energy Information Administration. Besøkt 6. august 2011.
Sankt Georgarmen

**Sankt Georgarmen** (rumensk: *Brațul Sfântul Gheorghe*) er en 70 kilometer lang sidearm til Donau i Donaudeltaet fra et punkt ca 2 kilometer øst for Tulcea og sørvest til landsbyen Sfântul Gheorghe. Elvearmen har en kraftig meanderform og er ikke egnet til skipsfart.

Dei to andre hovedarmene i deltaet er Kiliaarmen og Sulinaarmen. Sankt Georgarmen fører ca. 23% av vannet fra Donau gjennom deltaet.

## Referanser


## Eksterne lenker
*
Handley gasskraftverk

**Handley gasskraftverk** er et varmekraftverk i Texas i det sørlige USA. Anlegget har en installert produksjonskapasitet på 928 MW, fordelt på 5 blokker av ulik størrelse. Operatør var tidligere energiselskapet TXU, men er nå Exelon Corp. Utstyret er bl.a levert av General Electric.

Kraftverket ble utbygd omkring årene 1948–1977 i mange etapper. Brenselkilden er naturgass.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-fired Plants in Texas»
* Handley – Exelon Corp. Besøkt 3. juli 2010.
E. F. Barrett kraftverk

**E. F. Barrett kraftverk** er et varmekraftverk i New York State i det østlige USA. Anlegget har en installert produksjonskapasitet på 390 MW, fordelt på 2 like store blokker. Operatør er energiselskapet KeySpan Energy. Utstyret er vesentlig levert av General Electric.

Kraftverket ble utbygd omkring årene 1956–1963 i flere etapper. Brenselkilden er naturgass og fyringsolje.

## Referanser


## Eksterne lenker
* IndustCards – «Gas- and Oil-Fired Plants in New York »
Ekrå Samdrift

**Ekrå Samdrift** var et gårdskollektiv som ble opprettet i Grøsvik i Vaksdal kommune i 1972. Formålet var å dyrke organisk biologisk, både i hagebruket og i husdyrholdet. En annen side ved opprettelsen var å eksperimentere med alternative boformer.

En rekke personer hadde opphold i kollektivet over kortere eller lengre tid. Fra 1977 ga beboerne tilbud om opphold for ungdom med rusproblemer. Mange som trengte praksis til utdanning fikk dette ved opphold ved dette kollektivet. Driften ble nedlagt i 1983, men bruket er fortsatt i drift som tilleggsjord.
Hal C Weaver kraftverk

**Hal C Weaver kraftverk** er et varmekraftverk i byen Austin i Texas, USA. Anlegget har en installert produksjonskapasitet på 110 MW, fordelt på 2 blokker. Operatør er University of Texas. Utstyret er vesentlig levert av Siemens. Anlegget leverer fjernvarme til universitetet.

Kraftverket ble utbygd omkring årene 1933–2003. Brenselkilden er naturgass og fyringsolje.

## Referanser


## Eksterne lenker
* IndustCards – «Gas- and Oil-fired Plants in Texas»
Poletti kraftverk

** Poletti kraftverk** er et varmekraftverk utenfor byen Queens i New York, i det østlige USA. Anlegget har en installert produksjonskapasitet på 885 MW, fordelt på en blokk. Operatør er energiselskapet New York Power Authority.

Kraftverket ble utbygd omkring årene 1973&ndash;1977. Brenselkilden er naturgass og fyringsolje. I årene 2008-2010 ble hele den opprinnelige blokken faset ut og er stattet med en CCGT kombinasjonsblokk.

## Se også
* Liste over verdens største olje- og gasskraftverk

## Eksterne lenker
* IndustCards – «Gas- and Oil-Fired Plants in New York »
Bethlehem Energy kraftverk

**Bethlehem Energy kraftverk** er et varmekraftverk i øvre New York State i det østlige USA. Anlegget har en installert produksjonskapasitet på 750 MW, fordelt på 3+1 kogenerasjons-gassturbiner. Operatør er energiselskapet PSEG Fossil. Utstyret er vesentlig levert av General Electric og Nooter.

Kraftverket ble utbygd omkring årene 2000–2005. Brenselkilden er naturgass og tungolje.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in New York – Upstate»
Astoria kraftverk

**Astoria kraftverk** er et varmekraftverk  i storbyområdet New York i det østlige USA. Anlegget har en installert produksjonskapasitet på 682 MW, fordelt på 19 blokker. Operatør er US Power Generating Company LLC, og NRG Energy. En av blokkene har en turbin for naturgass på 180 MW, de øvrige turbinene får kraft fra olje.

Kraftverket ble utbygd fra 1954 fram til 1971, i flere etapper. Brenselkilden er naturgass, fyringsolje og kerosen.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in New York – Metropolitan»
* Electricity Generating Capacity, 2008 – U.S. Energy Information Administration. Besøkt 6. august 2011.
Aage Barfoeds og Frank Lunds Legat

**Aage Barfoeds og Frank Lunds Legat** var et legat, som delte ut midler fra 1969 til 2006 til eldre forfattere, som trengte til støtte og etter søknad. Legatet fikk navn efter forfatteren Aage Barfoed (1879–1960) og Frank Lund. Dansk Forfatterforenings styre var representert i legatets styre. Legatet ble nedlagt ved siste utdeling i 2006.

## Liste over mottakere

## Eksterne lenker
* Aage Barfoeds og Frank Lunds Legat hos Litteraturpriser.dk
Ravenswood kraftverk

** Ravenswood kraftverk**, også kjent under navnet ***Big Allis***, er et varmekraftverk ved Hudsonelva i New York, i det østlige USA. Anlegget har en installert produksjonskapasitet på 2&nbsp;000 MW, fordelt på 4 operative blokker à ulik størrelse, herav én på 1&nbsp;000 MW, og to blokker á 400 MW. Dessuten er det her en moderne 250 MW-blokk kalt *Ravenswood 40*, med moderne kogenerasjons-blokk og utstyr fra Alstom, Kawasaki og GE.

Operatør er energiselskapet TrandCanada Energy Ltd siden 2006, etter at KeySpan Energy drev det 1979-2006. Utstyret er vesentlig levert av General Electric.

Kraftverket ble utbygd omkring årene 1960–1965. Brenselkilden er naturgass og fyringsolje.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-Fired Plants in New York »
* IndustCards -«CCGT Power stations in New York – Metropolitan»
Afghansk Turkestan

**Afghansk Turkestan** er en historisk region i det nordlige Afghanistan, på grensen til de tidligere sovjetrepublikkene Turkmenistan, Usbekistan og Tadsjikistan. Det var navnet på en tidligere provins i dette området som lå rundt Mazar-e Sharif, og omfattet områder i de nåværende provinsene Balkh, Jowzjan, Faryab og Sar-e Pol. Hele territoriet, fra møtepunktet mellom elvene Kokcha og Amu-Darja i nordøst til provinsen Herat i sørvest, strakte seg ca. 805 km. Den gjennomsnittlige bredden fra den russiske grensen til Hindu Kush var 183 km. Området dekket dermed en flate på om lag 148&nbsp;000 km², eller omtrent to niendedeler av det tidligere kongedømmet Afghanistan.

Nesten hele området har dårlige jordbruksforhold unntatt i elvedalene. I sør er det fjellandskap, men høyden avtar med bølgete ødeland og beiteområder mot Turkmanørkenen.

Størstedelen av folket er tadsjikere, usbekere og turkmenere. I tillegg er det bosatt et stort antall hazarere og pashtunere. 

## Referanser
Pinelawn gasskraftverk

**Pinelawn gasskraftverk** er et varmekraftverk på Long Island i storbyområdet New York i det østlige USA. Anlegget har en installert produksjonskapasitet på 800 MW, fordelt på én blokk med 2+1 kogenerasjons gassturbiner. Operatør er et joint venture av ulike investorer. Utstyret er vesentlig levert av General Electric m.fl.

Kraftverket ble utbygd omkring årene 2000&ndash;2005. Brenselkilden er naturgass. Anlegget ligger i et industriområde hvor man også finner Calpine Corp-eide
***Bethpage kraftverk*** på 80 MW, som ble utbygd samtidig og har samme brenselstype

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in New York – Metropolitan»
Dannebrog (avis)

***Dannebrog*** var en dansk avis som utkom fra 1892 til 1910 i – eksemplarer. Avisen hadde røtter i *[[Morgenbladet (Danmark)|Morgenbladet]]*, og ble grunnlagt av Peter Adler Alberti som et talerør for det moderate Venstre. Blant medarbeiderne i *Dannebrog* var Fritz Magnussen, som først var tegner og senere journalist.

## Referanser
Senatorvalget i Pennsylvania 2010

**Senatorvalget i Pennsylvania 2010** var et kongressvalg som ble avholdt 2. november 2010 i den amerikanske delstaten Pennsylvania. Republikaneren Pat Toomey  vant over demokraten Joe Sestak. Den sittende senatoren Arlen Specter ble slått av Sestak i primærvalget. Specter skiftet parti i april 2009 fra Republikanerne til Demokratene, da det ble klart at han ville tape et primærvalg mot Toomey.

## Primærvalgene
### Demokratenes primærvalg

### Republikanernes primærvalg

## Referanser


## Eksterne lenker
* Joe Sestak for U.S. Senate
* Pat Toomey for U.S Senate
Friidrett under Sommer-OL 2008 – 400 meter hekk kvinner

**Kvinnenes 400 meter hekk** under Sommer-OL 2008 fant sted den 17. til 20. august 2008 på nasjonalstadion i Beijing.

Kvalifiseringsstandarenevar 55. 60 s (A) og 56.50 (B).

## Tidspunkt
All times are China Standard Time (UTC+8)

## Resultater

### Innledende runder

Kvalifisering: De tre første i hvert heat (**Q**) pluss de neste fire med best tid (**q**) går videre til semifinalene.

### Semifinaler
Kvalifisering: De første 4 i hvert heat (Q)   avanserer til finalen.

### Finale

*(OR = Olympisk rekord; NR = Nasjonal rekord; PB = Personlig beste; SB = Sesongbeste.)*

## Referanser
Kaos på college

***Kaos på college*** (orig: *A Different World*) er en amerikansk sitcom og ungdomsserie som gikk på NBC fra 1987 til 1993. Serien var en spin-off av *[[Cosby med familie]]* og handlet opprinnelig om Denise Huxtable og hennes liv etter at hun flytter til California for å gå på college. Rollen som Denise ble spilt av Lisa Bonet. Hun sluttet imidlertid etter en sesong og dermed endret serien seg en del. Andre karakterer havnet dermed i forgrunnen av serien. Disse ble spilt av Jasmin Guy, Kadeem Hardison og Dawn Lewis.

*Kaos på college* (også kjent som *Huxtable på college*) ble populær i USA og var blant de meste sette serier på slutten av 1980-tallet og begynnelsen av 1990-tallet. I sesong 5 begynte imidlertid seertallene å falle markant. Serien slo særlig godt an hos ungdommer med afroamerikansk bakgrunn. Den var i mindre grad rettet mot familien enn sitt opphav og tok opp flere følsomme tema enn det *Cosby show* gjorde.

## På norsk TV
Første sesong av serien ble vist på NRK fra juli 1988 til januar 1989, under tittelen *Huxtable på college*. I perioden 1992-96 sendte TVNorge de etterfølgende sesongene under tittelen *Kaos på college*. På grunn av at Lisa Bonet sluttet etter en sesong gav den opprinnelige norske tittelen ingen mening og TVNorge kjørte den derfor under en annen norsk tittel.

Serien ble ingen seermessig suksess i Norge og ble heller ikke så godt likt av publikum.

## Rollebesetning
* Lisa Bonet – Denise Huxtable (Sesong 1)
* Jasmine Guy – Whitley Gilbert
* Kadeem Hardison – Dwayne Wayne
* Dawnn Lewis – Jaleesa Vinson Taylor (Sesong 1–5)
* Marisa Tomei – Maggie Lauten (Sesong 1)
* Darryl M. Bell – Ronald "Ron" Johnson, Jr. (Sesong 2–6)
* Loretta Devine – Stevie Rallen 
* Marie-Alise Recasner – Millie 
* Mary Alice – Leticia "Lettie" Bostic (Episode 13–21, 23–44)
* Sinbad – Walter Oakes (Sesong 2–4)
* Charnele Brown – Kimberly Reese (Sesong 2–6)
* Cree Summer – Winifred "Freddie" Brooks (Sesong 2–6)
* Glynn Turman – Col. Bradford Taylor (Sesong 2–6)
* Lou Myers – Vernon Gaines (Sesong 3–6)
* Ajai Sanders – Gina Deveaux (Sesong 6)
* Jada Pinkett – Lena James (Sesong 6)
* Karen Malina White – Charmaine Tyesha Brown (Sesong 6)
* Cory Tyler – Terrence Taylor 
* Gary Dourdan – Shazza Zulu 
* Patrick Malone – Terrell Walker 
* Bumper Robinson – Dorian Heywood

## Referanser


## Eksterne lenker
*
Johan Hendrik Poulsen

**Johan Hendrik Poulsen** (1869–1954) var en færøysk lærer og politiker (Sj.).

Han vokste opp i Skopun som sønn av Klæmint Poulsen og Sofía í Búri. Han var dattersønn av lagtingsmann Jens Wenningsted. Han giftet seg i 1896 med lærerinne Súsanna Katrina Winther, søster av lagtingsmennene Mads Andrias og Gunnar Winther. Paret fikk syv barn sammen, deriblant lærer og minister Niels Winther Poulsen.

Han gikk fire vintre på folkehøyskolene Testrup, Askov og Vallekilde i Danmark. Poulsen var lærer i Skopun 1912–1939 og medlem av Færøyenes skolestyre 1904–1906.

Han tilhørte den færøyske nasjonal- og selvstyrebevegelsen, og sammen med Mads Andrias Winther innkalte han til Færøyenes første folkemøte på Sandur i 1894. Poulsen var innvalgt på Lagtinget fra Sandoy 1897–1908 og 1916–1932. Han hadde meget stor tillit i hjembygda; ved flere lagtingsvalg fikk Poulsen og Sjálvstýrisflokkurin over 90 % av stemmene i Skopun.

## Referanser
Drassows Legat

**Drassows Legat** er et dansk legat som deles ut i juni/juli av Dansk Forfatterforening. Legatet benevnes også som *Dansk Forfatterforenings Fredspris*. Legatet stammer fra formuen etter Frode Richardt Drassow som døde i 1987. Midlene anvendes til årlige legater til forfattere, som gjennom sitt forfatterskap inspirerer til større forståelse for ideene om fred.

## Liste over mottakere

## Eksterne lenker
* Drassows Legat hos Litteraturpriser.dk
Håvedalen

**Håvedalen** er en liten grensebygd i Skee i Strömstad kommune. Gjennom denne bygda gikk trolig en av de eldste ferdselsveiene nordover langs kysten i tiden før det ble utbygget ferjer og senere bruer over Svinesund.

På kart fra 1661 er stien eller kjerreveien gjennom dalen inntegnet litt syd for der landeveien går idag. Denne veien forbandt Skeebygden og Strömstad med Berby i Enningdalen (senere Idd og så Halden kommune). I 1883 ble en bedre vei bygget ut, og i Håvedalen ble det samtidig bygget ut en tollstasjon. Denne var da den aller første tollstasjonen langs grensen, ikke etter alder, men regnet etter avstand fra riksgrensens begynnelse ved Iddefjorden. Tollstasjonen lå i et uanselig lite hus på svensk side av grensen, og var der i bruk frem til 1962.

Håvedalen var på denne tiden et livskraftig sentrum som blant annet levet av grensehandel. Svenskene hadde her en *Konsumaffär* som først ble nedlagt i 1960, noe tid etter at Svinesundsbroen hadde overtatt nesten all trafikk over grensen. Nærheten til steinhoggermiljøene man fant langs Iddefjorden, på svensk side blant annet Krokstrand, hadde tidligere gitt en viss handelsmessig trafikk over Håvedalen, selv om utskipning av gatestein og annen stein naturlig nok gikk sjøveien.

Veien, på norsk side fylkesvei 102, er en av de få veier man reiser vestover for å komme fra Norge til Sverige. 

Den merkede vandringsleden Bohusleden krysser Håvedalen.

## Kilder
* http://www.stromstad.se/omkommunen – Håvedalen

## Eksterne lenker
* Håvedalen gamle tollsted
* Bohusleden/Nordsjöleden (svensk)
Erik Aasebø

**Erik Aasebø** (født 1884 i Gjerstad, død 1960) var en norsk misjonær på Island, evangelist og pastor tilsluttet den norske pinsebevegelsen. Han var gift med Signe Aasebø. Sammen virket de i hele Norden og grunnla blant annet flere menigheter.

Erik Aasebø vokste opp i Gjerstad, og ble i 1905 medlem i den Den Evangelisk Lutherske Frikirke (senere endret navn til Frikirken). Under et opphold i USA, i 1910, sluttet han seg til pinsebevegelsen.

## Evangelist og pastor
Erik Aasebø reiste tilbake til Norge i 1913. Året etter grunnla han en menighet i Göteborg hvor han var pastor fra 1918 til 1920. I Örebro grunnla han ytterligere en menighet i 1916 hvor han var pastor fra 1926 til 1928.

Erik Aasebø virket som evangelist i hele Skandinavia, på Island og Færøyene.

## Pionermisjonær på Island
Aasebø ble sammen med sin ektefelle sendt ut som misjonær til Island i 1920. De var de første på Island fra den dengang unge pinsebevegelsen. De begynte sitt virke i Reykjavík og var bl.a. opptatt med barnearbeid.  De fikk ikke så mye innpass i byen, og arbeidet hadde ikke den framgang de hadde ønsket.

Etter et år reiste de til Vestmannaeyar på Islands sørkyst hvor de kom sommeren 1921. Få dager senere brøt det ut vekkelse på stedet. I løpet av den første tiden ble 60-70 personer frelst.

Flere av innbyggere var skeptiske. De var motstandere av at «en fanatisk religion som var svermerisk i formen», etablerte seg på stedet. Under et møte var en større gruppe samlet utenfor møtelokalet. Stemningen ble spent, og Aasebø måtte rømme ut bakveien.

Behovet for et møtelokale ble etterhvert sterkere, og Aasebø reiste i et år rundt i Norge og Sverige for å samle inn midler for å reise et menighetshus. Menighetslokalet ble bygd og ble innviet samme dag som islands første pinsemenighet, Betel på Vestmannaeyar ble grunnlagt 24. februar 1926. 20 personer lot seg døpe denne dagen. Ekteparet Aasebø reiste hjem til Norge i 1926.

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 162. ISBN 82-534-0599-5
* Viumdal, Anders. 2003.  *Nordmenn brakte pinsevekkelsen til Island.*  Intervju med Daniel Jonasson som skriver på en bok om islandsk pinsebevegelse. Korsets Seier, 17. januar 2003, side 12-13.

[
Beatriceprisen

**Beatriceprisen** er en dansk litteraturpris som ble innstiftet i 1983 av Birthe og Paul Beckett. Prisen er på DK  og deles ut hvert år av Det Danske Akademi. Den tildeles en skjønnlitterær forfatter innenfor lyrikk eller prosa, som «allerede har utgitt bøker med en kvalitet, som det er grunn til å påskjønne, og som det er grunn til at tro, at han eller hun vil utvikle seg ytterligere».

Ved utdelingen skal det bare tas hensyn til den litterære kvaliteten av forfatterskapet, ikke til tendens eller omfang. Hensikten med tildelingen av prisen skal være å skaffe mottakeren arbeidsro til fortsatt kunstnerisk arbeid.

Prisen ble delt ut første gang i  og gikk til Henrik Bjelke.

## Liste over mottakere

## Referanser

## Eksterne lenker
* Beatriceprisen  hos Det Danske Akademi
Pat Toomey

**Patrick Joseph «Pat» Toomey sr.** (født 17. november 1961 i Providence i Rhode Island) er en amerikansk politiker som representerer Det republikanske parti. Han representerte Pennsylvanias 15. kongressdistrikt i Representantenes hus fra 3. januar 1999 til 3. januar 2005. Han trakk seg som representant for å stille til senatorvalget i 2004, men tapte knepent i primærvalget for sittende senator Arlen Specter. Han ble innvalgt i Senatet i senatorvalget i Pennsylvania 2010 og gjenvalgt i 2016.

Han var president i den konservative politiske organisasjonen Club for Growth fra 2005 til 2009.

## Referanser


## Eksterne lenker
* Congressman Pat Toomey – *Offisiell kongressrepresentant-side (arkivert)*
* Toomey for Senate
Pål Forsnes

**Pål Forsnes** (født 25. mai 1957 i Kristiansund) er en norsk tidligere fotballspiller. 

Forsnes begynte sin karriere i Clausenengen. Der spilte han sine første seniorkamper før han meldte overgang til Kristiansund Fotballklubb. Denne overgangen gikk ikke i orden og han ble den første spilleren som fikk et års spillekarantene i Norsk fotball. Etter dette gikk ferden til Mjøndalen hvor han spilte i den øverste divisjonen i Norge. Her gjorde han det så bra at storklubben Lillestrøm hentet han. Her ble Forsnes i kort tid før han returnerte til Kristiansund Fotballklubb og nest øverste divisjon.

I dag bor Forsnes i Kristiansund hvor han driver med eiendomssalg.

## Referanser
Arkitekturåret 1911

**Arkitekturåret 1911** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1911.

## Bygninger
* 23. mai &ndash; New York Public Library Main Branch, bygget av arkitektene John Carrere og Thomas Hastings, blir offisielt åpnet.
* Brasserie Excelsior og Angleterre hotell i Nancy, utformet av Lucien Weissenburger og Alexander Mienville, med jernarbeider og interiør av Louis Majorelle og farget glass av Jacques Gruber.
* Fagusfabrikken i Alfeld an der Leine, tegnet av Walter Gropius og Adolf Meyer.
* Frank Lloyd Wright bygger sitt Taliesin hus og studio i Spring Green, Wisconsin.

## Hendelser
* Konkurransen til utformingen av Canberra blir vunnet av Walter Burley Griffin
* Triangle Shirtwaist fabrikkbrann ledet til forbedrede sikkerhetsstandarder i New York City bygninger

## Priser
* AIA-gullmedaljen – George Browne Post.
* Royal Gold Medal – Wilhelm Dörpfeld.
* Prix de Rome, René Mirland.

## Fødsler
*11. mars - Fritz Trautwein, tysk arkitekt (død 1993)
*5. april - Dieter Oesterlen, tysk arkitekt (død 1994)
*15. mai - Max Frisch, sveitsisk arkitekt og forfatter (død 1991)
* 16. juli – John Lautner, amerikansk arkitekt (død 1994)
* 20. oktober - Bernard Zehrfuss, fransk arkitekt (død 1996)

## Dødsfall
* 2. januar: Maurice Yvon, fransk arkitekt (født 1857)
* 9. juni: Johannes Otzen, tysk arkitekt (født 1839)
* Andrea Busiri Vici, italiensk arkitekt (født 1818).

## Se også
Joe Sestak

**Joseph A. «Joe» Sestak Jr.** (født 12. desember 1951 i Edgmont Township, Pennsylvania) er en amerikansk politiker som representerer Det demokratiske parti (USA). Han representerte Pennsylvanias 7. kongressdistrikt i Representantenes hus fra 3. januar 2007 til 3. januar 2011. Han var demokratenes kandidat i Senatorvalget i Pennsylvania 2010, etter å ha slått sittende senator Arlen Specter i primærvalget, men tapte selve valget til den republikanske kandidaten Pat Toomey. Han tapte også primærvalget i 2016 før senatvalget til Katie McGinty.

Han var marineoffiser fra 1974 til 2005, og nådde graden kontreadmiral.

Sestak kunngjorde 22. juni 2019 at han stilte som kandidat ved de demokratiske primærvalgene før presidentvalget i USA 2020, men trakk seg fra kampanjen 1. desember samme år.

## Familie
Sestak er katolikk og vokste opp med en bror og seks søstre. Faren hans emigrerte fra Slovakia. Sestak har en datter, som fikk påvist hjernekreft da hun var fire år gammel.

## Referanser


## Eksterne lenker
* Congressman Joe Sestak – kongress-side.
* Joe Sestak For Senate
Hundekjøtt

**Hundekjøtt** er kjøtt av tamhunder som holdes som matdyr og slaktes for å spises. 

Hund som matdyr er vanligst i enkelte kulturer, først og fremst i Asia (Kina (狗肉/gǒu ròu), Korea (Gaegogi/개고기) og Vietnam (Thịt chó)) og visse land i Afrika, blant annet i Nigeria. I de kulturene der hunder anses som kjæledyr er det å spise dyrene vanligvis tabu. I land der hund spises anses dette som en delikatesse og spises som oftest ved høytider.

Det er skriftlig belagt at tilberedelse av hundekjøtt er en meget gammel kulinarisk tradisjon blant annet i Kina. I det 4. århundre før Kristus anbefales hund av filosofen Mengzi. En kinesisk encyklopedi fra 1600-tallet gjør nøye rede for hundekjøttets antatte særlige gunstige virkninger. Men vurderingene er nokså forskjellig internt i landet. Mandsjuene i det nordlige Kina foraktet sørkineserne for denne matskikken. Sun Yat-sen, den sørkinesiske store revolusjonære leder i kampen mot mandsjuenes keiserdynasti, innledet gjerne sine politiske sammenkomster med et hundemåltid, for å anskueliggjøre sin innstilling til de nordkinesiske herskere. Byen Yulin langt sør i Kina fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder).

Kritikere av at hundekjøtt benyttes som mat hevder ofte at hunder er følelsesdyr og vennlige mot mennesker, eller at slaktemetodene er for grusomme.

## Referanser
World Records Freshwater Fishing

**World Records Freshwater Fishing** (WRFF) er en internasjonal database som registrerer verdensrekorder for ferskvannsfisk. Databasen ble etablert for mer enn 25 år siden av østerrikeren *Heinz Machacek*, som er forskningsredaktør og fiskehistoriker. Den inkluderer data om alle ferskvansarter, også anadrome og katadrome. Databasen gir opplysninger om fiskens størrelse (vekt, lengde, sted, år med videre). Rekordene skiller også mellom fisk fanget på stang og andre måter. Nyere tilfeller dokumenteres med foto.

WRFF gir årlig ut nyhetsbrevet *News World Records Freshwater Fishing* (WRFF News) til sine medlemmer, der det er opplysninger og bilder av årets viktigste nye rekorder. WRFF er dessuten en viktig bidragsyter til FishBase.
Frank Tømmervåg

**Frank Tømmervåg** (født 8. februar 1951 i Kristiansund, død 20. juni 2020 samme sted) var en norsk fotballspiller og som vant flere NM-titler og seriemesterskap.

Tømmervågs moderklubb var Kristiansund FK. Han gikk senere til Eidsvold Turn der han ble deres første landslagsspiller da han fikk U-landslagskamper mens han spilte der. Frank Tømmervåg var i en periode kaptein på Norges U-landslag.

Senere gikk Tømmervåg til Lyn for så å havne i Lillestrøm SK hvor han var en av de største profilene ved siden av Tom Lund. Her var han med på LSKs storlag på 1970-tallet som vant både cup og seriemesterskap flere ganger.

Han bodde i Kristiansund.

## Referanser
Kaspiørret

**Kaspiørret** (*Salmo trutta caspius*) er en underart eller variant av ørret (*Salmo trutta*) som trolig kan bli mer enn 50&nbsp;kg tung. Kaspiørret kan således kanskje regnes som den fysisk største varianten av ørret, selv om det hersker usikkerhet med hensyn til om varianten kan regnes som en egen underart. Kaspiørret finnes i Kaspihavet og tilstøtende vassdrag, blant annet elvene Volga (som står for 80 prosent av tilsiget til Kaspihavet), Kura og Sefid Rud.

I Kura elven skal det i Aserbajdsjan ha blitt fanget en kaspiørret på hele 51&nbsp;kg, men det hersker noen usikkerheter omkring denne fangsten. Den er blant annet ikke dokumentert med årstall, men World Records Freshwater Fishing regner rekorden den som verifisert.

## Referanser
Urdualfabetet

**Urdualfabetet** er en variant av det persiske alfabetet, som igjen er basert på det arabiske alfabetet.

Alfabetet har 38 bokstaver og skrives fra høyre mot venstre.
Kristian Rønning

**Kristian Rønning** (født 22. januar 1987), bedre kjent under artistnavnet **Sirius**, er en norsk rapper fra Larvik som vant Norske Talenter 2010. I finalen rappet han den selvskrevne rappen «Fuck up», akkompagnert av flygelmusikk og et soulkor. Han var også med i en gruppe som kalte seg for The Rovers, hvor han var med i en rekke sanger.

Kristian selv sier at mye av hans musikk, og da særlig hans vinnersang fra Norske Talenter, «Fuck Up», er basert på personlige erfaringer, fra en bakgrunn med mye festing og rusmidler. Den publiserte singel-versjonen av «Fuck Up» har sang av koret Askim Soul Children på refrenget, og sangen har per mai 2020 blitt strømmet over 10,9 millioner ganger på Spotify, noe som gjør den hans mest populære sang.

## Diskografi
### Album
**[[Misery Made Me]]* (2007) 
**[[Shine (Sirius-EP)|Shine]]* (2009)
**[[Welcome]]* (13. desember 2010)

### Singler
*«Always On My Mind» (2011) med Tommy Fredvang
*«Fuck Up» (2010)
*«Taste of Gold» (2010) med Son of Light
*«Talk too much» (2012)
*«Promise» (2013) med Daniel De Bourg

## Kilder
*– TV2: Jeg vil takke alle som har stemt på meg!
*– NRK Urørt: The Rovers.
*– NRK Urørt: Sirius111. Låter laget av Kristian før Norske Talenter. Gratis nedlasting.
Varhaug stasjon

**Varhaug stasjon** ligger 43,11 kilometer fra Stavanger i Hå kommune på Sørlandsbanens kilometer 555,77. Den ligger 44,3 meter over havet. Det har vært stasjon på Varhaug siden Jærbanens åpning i 1878.

## Eksterne lenker
Gerhard Schröders første regjering

**Gerhard Schröders første regjering** var Tysklands regjering fra 27. oktober 1998 til 22. oktober 2002. Den ble ledet av forbundskansler Gerhard Schröder (SPD), og inkluderte ved siden av det sosialdemokratiske partiet også Bündnis 90/Die Grünen som koalisjonspartner. 

Gerhard Schröders første regjering og Gerhard Schröders andre regjering er kjent som **den rødgrønne regjeringen**.

## Referanser
Areneset

**Areneset**, i enkelte sammenhenger også **Æreneset**, er en bosetning i Hægebostad kommune i Agder, som hører til gården Gysland og ligger mellom  og Birkeland. 

Stedet er kjent lokalhistorisk som trolig en av steinalderboplassene langs Lynga, med funn av blant annet flintøks nær en stor steinhelle. Arkeologiske minner fra den gamle rideveien gjennom Lyngdalen ligger på stedet.  

## Litteratur
* 
* 

## Referanser
Helmut Kohls første regjering

**Helmut Kohls første regjering** var Forbundsrepublikken Tysklands regjering fra 4. oktober 1982 til 29. mars 1983. Den var en koalisjonsregjering mellom CDU/CSU og FDP, og ble ledet av forbundskansler Helmut Kohl (CDU).

## Referanser
Red Riding

***Red Riding*** er en tv-dramatisering av den engelske forfatteren David Peaces bokserie Red Riding Quartet. Bøkene ble gitt ut mellom 1999 og 2002 og består av bøkene *Nineteen Seventy-Four* (1999), *Nineteen Seventy-Seven* (2000), *Nineteen Eighty* (2001) og *Nineteen Eighty-Three* (2002). Handlingen foregår mot et bakteppe av seriemorderdrap, deriblant Yorkshire Ripper-saken, og tar for seg mangefasetterte motiver som korrupsjon og inkluderer flere tilbakevendende personer. Selv om virkelige krimsaker er med i bøkene er historiene fiktive og er mer dramatiserte versjoner av hendelser enn de er beretninger om faktiske hendelser.

Tv-versjonen er laget som tre episoder og ble sendt på Channel 4 med sendestart 5. mars 2009. Serien er produsert av Revolution Films.

## Referanser


## Eksterne lenker
*
Diego Milito

**Diego Alberto Milito** (født 12. juni 1979) er en argentinsk tidligere fotballspiller som er sportsdirektør for Racing Club de Avellaneda.

Han har også spilt for det . Milito var den eneste målscoreren under UEFA Champions League-finalen i 2010, han scoret 1-0 målet og 2-0 målet mot Bayern München.

Han fikk spille litt i løpet av VM 2010, men scoret ingen mål. Han fikk for øvrig prisen for beste spiss og beste spiller i Mesterligaen 2009/2010 av UEFA. Hans bror er fotballtreneren og tidligere fotballspilleren Gabriel Milito. Han scoret 4 mål 1. februar 2012 mot Palermo i en kamp som endte 4-4 med mål av Milito(4) og ett mål av Andrea Mantovani og et hat-trick av Fabrizio Miccoli

## Referanser


## Eksterne lenker
*